**NACIONALNI PLAN OPORAVKA I OTPORNOSTI 2021. - 2026.**

**DRUGA IZMJENA**

**SAŽETAK POZIVA**

**Poziv na dostavu projektnih prijedloga**

**Izgradnja i opremanje postrojenja za biološku obradu odvojeno sakupljenog biootpada - I. izmjena poziva**

**(*Kod poziva: NPOO.C1.3.R2-I1.01)***

*otvoreni postupak u modalitetu trajnog poziva*



Ministarstvo gospodarstva i održivog razvoja

# **Cilj poziva**

*Predmet Poziva*

Predmet poziva je povećati kapacitete RH za biološku obradu odvojeno sakupljenog biootpada radi usklađenja s ciljem EU da se do 2025. najmanje 55% mase komunalnog otpada oporabi recikliranjem i pripremom za ponovnu uporabu te da se do 2035. smanji količina otpada koji se odlaže na odlagališta na 10%.

*Svrha (cilj) Poziva*

Cilj ovog Poziva je podržati uspostavu postrojenja za biološku obradu odvojeno sakupljenog biootpada kompostiranjem ili anaerobnom digestijom.

U okviru ovog Poziva bespovratna sredstava (državne potpore) će se dodijeliti projektima za ulaganje u:

A) Izgradnju, nadogradnju i/ili opremanje **postrojenja** **za recikliranje** odvojeno sakupljenog biootpada (u daljnjem tekstu: postrojenja za recikliranje) u svrhu uspostave novih ili povećanja postojećih kapaciteta za oporabu biootpada, u kojima se provodi tehnološki proces kompostiranja s ciljem proizvodnje komposta.

 **ILI**

B) izgradnju i opremanje **novih** **postrojenja za proizvodnju energije iz OIE** (u daljnjem tekstu: postrojenja za proizvodnju OIE) u svrhu uspostave kapaciteta za oporabu biootpada,u kojima se provodi tehnološki proces anaerobne digestije s ciljem proizvodnje anaerobnog digestata i bioplina, odnosno biogoriva.

Za postrojenja za recikliranje dodjeljuju se potpore za ulaganje u recikliranje i ponovno uporabu otpada iz članka 9., a za postrojenja za proizvodnju OIE dodjeljuju se potpore za ulaganje u promicanje energije iz obnovljivih izvora energije iz članka 10. Drugih izmjena Programa dodjele državnih potpora za ulaganja u postrojenja za biološku obradu otpada.

U sklopu ovog Poziva potpora će se dodijeliti za ulaganje u postrojenja za obradu biootpada iz točke A. ili iz točke B., u kojima će se tijekom 5 godina od završnog plaćanja Korisniku po Ugovoru o dodjeli bespovratnih sredstava koristiti biootpad koji je proizveden isključivo na području RH, odnosno kako je on definiran u članku 4. stavku 1., točki 3. Zakona o gospodarenju otpadom (NN 84/21), koji je biološki razgradiv otpad iz vrtova i parkova, hrana i kuhinjski otpad iz kućanstava, restorana, ugostiteljskih i maloprodajnih objekata i slični otpad iz prehrambene industrije.

# **Ukupna raspoloživa sredstva**

Ukupan raspoloživ iznos bespovratnih sredstava za dodjelu iz NPOO-a u okviru ovog Poziva je **354.000.000,00** **HRK / 46.983.874,18 EUR**.

# **Raspoloživa sredstva po prijavitelju**

Najniža odnosno najviša dopuštena ukupna vrijednost bespovratnih sredstava iz NPOO-a za financiranje prihvatljivih troškova/izdataka pojedinačnog projektnog prijedloga koji može biti dostavljen u sklopu ovog Poziva je kako slijedi:

* najniži iznos **1.000.000,00 HRK / 132.722,81 EUR**
* najviši iznos **100.000.000,00 HRK /13.272.280,84 EUR**

# **Predviđeni intenzitet potpore**

Maksimalni stupanj sufinanciranja prihvatljivih troškova projekta iz bespovratnih sredstava NPOO-a, ovisno o veličini poduzeća Prijavitelja i kategorijama postrojenja za biološku obradu odvojeno sakupljenog biootpada, izračunava se u skladu s Programom dodjele državnih potpora za ulaganja u postrojenja za biološku obradu odvojeno sakupljenog biootpada i Programu dodjele de minimis potpora (potpora male vrijednosti) za uspostavu postrojenja za oporabu (obradu/recikliranje) odvojeno sakupljenog otpada i postrojenja za proizvodnju energije iz obnovljivih izvora energije iznosi kako slijedi:

***Tablica 2.a Maksimalni intenziteti potpore za sva područja RH osim Grada Zagreba***

|  |
| --- |
| ***Maksimalni intenzitet potpore iz NPOO-a prema veličini poduzeća*** |
| ***Kategorija postrojenja*** | ***Mikro i malo poduzeće*** | ***Srednje poduzeće*** | ***Veliko poduzeće*** | ***Program i*** ***vrsta potpore*** |
| Aktivnosti iz poglavlja 2.7. točke 1., 2., 3., 4. i 6. ovih Uputa |
| Postrojenje za recikliranje odvojeno sakupljenog biootpada | 70% prihvatljivih troškova | 60% prihvatljivih troškova | 50% prihvatljivih troškova | Program dodjele državnih potpora – potpore za ulaganje u recikliranje i ponovnu uporabu otpada  |
| Postrojenje za proizvodnju energije iz OIE | 80% prihvatljivih troškova | 70% prihvatljivih troškova | 60% prihvatljivih troškova | Program dodjele državnih potpora - potpore za ulaganje u promicanje energije iz OIE |
| 65% prihvatljivih troškova  | 55% prihvatljivih troškova  | 45% prihvatljivih troškova  | Program dodjele državnih potpora - potpore za ulaganje u promicanje energije iz OIE za mala postrojenja |
| Aktivnosti iz poglavlja 2.7. točke 5. i 7. ovih Uputa |
| Postrojenje za recikliranje odvojeno sakupljenog biootpada iPostrojenje za proizvodnju energije iz OIE | 85% prihvatljivih troškova | 85% prihvatljivih troškova | 85% prihvatljivih troškova | Program dodjele *de minimis* potpora |

***Tablica 2.b Maksimalni intenziteti potpore za područje Grada Zagreba***

|  |
| --- |
| ***Maksimalni intenzitet potpore iz NPOO-a prema veličini poduzeća*** |
| ***Kategorija postrojenja*** | ***Mikro i malo poduzeće*** | ***Srednje poduzeće*** | ***Veliko poduzeće*** | ***Program i*** ***vrsta potpore*** |
| Aktivnosti iz poglavlja 2.7. točke 1., 2., 3., 4. i 6. ovih Uputa |
| Postrojenje za recikliranje odvojeno sakupljenog biootpada | 60 % prihvatljivih troškova | 50 % prihvatljivih troškova | 40 % prihvatljivih troškova | Program dodjele državnih potpora – potpore za ulaganje u recikliranje i ponovnu uporabu otpada  |
| Postrojenje za proizvodnju energije iz OIE | 70 % prihvatljivih troškova | 60 % prihvatljivih troškova | 50 % prihvatljivih troškova | Program dodjele državnih potpora - potpore za ulaganje u promicanje energije iz OIE |
| 55 % prihvatljivih troškova  | 45 % prihvatljivih troškova  | 35 % prihvatljivih troškova  | Program dodjele državnih potpora - potpore za ulaganje u promicanje energije iz OIE za mala postrojenja |
| Aktivnosti iz poglavlja 2.7. točke 5. i 7. ovih Uputa |
| Postrojenje za recikliranje odvojeno sakupljenog biootpada iPostrojenje za proizvodnju energije iz OIE | 85% prihvatljivih troškova | 85% prihvatljivih troškova | 85% prihvatljivih troškova | Program dodjele *de minimis* potpora |

# **Prihvatljivi prijavitelji**

Prijavitelj u sklopu ovog Poziva može biti pravna ili fizička osoba koja je malo, srednje ili veliko poduzeće koje je, na dan podnošenja projektnog prijedloga, registrirano najmanje godinu dana u sudskom ili drugom odgovarajućem registru države sjedišta Prijavitelja.

1. **Dokumentacija projektnog prijedloga**
* Prijavni obrazac
* Izjava prijavitelja
* Izjava o korištenim potporama
* Skupna izjava
* Izjava prijavitelja o osiguranju vlastitog udjela sufinanciranja
* Obrazac usklađenosti projektnog prijedloga s načelom DNSH („ne nanosi bitnu štetu“) – DNSH kontrolna lista
* Izjava o korištenim de minimis potporama male vrijednosti za prijavitelja i pojedinačno za svako povezano poduzeće
* Analiza troškova i koristi
* Analiza tržišta i dostupnosti biootpada
* Rješenje nadležnog tijela o prihvatljivosti zahvata za okoliš ukoliko je za zahvat obvezna procjena utjecaja na okoliš (MINGOR) i/ili rješenje nadležnog tijela kojim se utvrđuje da za zahvat nije potrebno provesti procjenu utjecaja zahvata na okoliš (PUO) ukoliko je za zahvat obvezna ocjena o potrebi PUO (MINGOR-a ili upravnog tijela županije/Grada Zagreba)
* Akt izdan od strane nadležnog tijela za provođenje postupka ocjene prihvatljivosti za ekološku mrežu, prema odredbama Zakona o zaštiti prirode (ako nije dio Rješenja o provedenom postupku procjene utjecaja na okoliš ili Rješenja o ocjeni o potrebi procjene utjecaja na okoliš)
* U slučaju projektnog prijedloga koji predviđa ulaganje u izgradnju i opremanje novih postrojenja za proizvodnju OIE:
* važeća i pravomoćna lokacijska dozvola (s klauzulom ili potvrdom pravomoćnosti) koja glasi na Prijavitelja i ovjereni glavni projekt s ovjerenim troškovnikom, **ili**
* pravomoćna građevinska dozvola (s klauzulom ili potvrdom pravomoćnosti) koja glasi na Prijavitelja, uključujući ovjereni glavni projekt s ovjerenim troškovnikom.

- U slučaju projektnog prijedloga koji predviđa ulaganje u izgradnju i opremanje novih postrojenja za proizvodnju OIE:

- važeći ugovor o priključenju (na elektroenergetsku mrežu)

- dokaz o izvršenoj uplati prvog obroka ugovorene cijene naknade za priključenje nakon sklapanja Ugovora o priključenju

* U slučaju projektnog prijedloga koji predviđa ulaganje u postrojenja za recikliranje, a čije aktivnosti zahtijevaju ishođenje građevinske dozvole:
* važeća i pravomoćna lokacijska dozvola (s klauzulom ili potvrdom pravomoćnosti) koja glasi na Prijavitelja i ovjereni glavni projekt s ovjerenim troškovnikom, **ili**
* pravomoćna građevinska (s klauzulom ili potvrdom pravomoćnosti) dozvola koja glasi na Prijavitelja, uključujući ovjereni glavni projekt s ovjerenim troškovnikom.
* U slučaju projektnog prijedloga koji predviđa ulaganje u postrojenje za recikliranje, a čije aktivnosti ne zahtijevaju ishođenje građevinske dozvole:
* uporabna dozvola za postojeću građevinu u kojoj se obavlja postupak gospodarenja otpadom,
* važeći akt za obavljanje djelatnosti gospodarenja otpadom
* Dokaz o riješenim imovinsko-pravnim odnosima, odnosno vlasnički list kojim se dokazuje vlasništvo ili pravo građenja izdan od nadležnog tijela
* U slučaju projektnog prijedloga koji predviđa ulaganje u postrojenje za recikliranje, a čije aktivnosti ne zahtijevaju ishođenje građevinske dozvole:
* vlasnički list kojim se dokazuje vlasništvo ili pravo građenja, **ili**
* dokaz o raspolaganju građevinom u kojoj se obavlja postupak gospodarenja otpadom (primjerice: ugovor/sporazum o pravu upravljanja/korištenja postrojenja), u trajanju od minimalno 5 godina nakon završnog plaćanja Korisniku
* Nacrt dokumentacije o nabavi za aktivnosti uspostave postrojenja za obradu biootpada (za radove i/ili za nabavu opreme)
* Izvod iz sudskog ili obrtnog registra ili drugog odgovarajućeg registra države sjedišta Prijavitelja ili važeći jednakovrijedni dokument koji je izdalo nadležno tijelo u državi sjedišta Prijavitelja, ne stariji od 30 dana od dana podnošenja projektnog prijedloga
* Izvadak iz Registra stvarnih vlasnika prijavitelja ne stariji od 10 dana od dana podnošenja projektnog prijedloga
* GFI poduzeća ili DOH za obrtnike ili drugi jednakovrijedni dokument
* BonPlus
* Potvrda porezne uprave o podmirenju obveza ili drugi jednakovrijedni dokument, ne stariji od 30 dana od dana podnošenja projektnog prijedloga
* Specifikacija plaćenih doprinosa za zaposlenike, za mjesec koji prethodi danu dostave projektnog prijedloga (JOPPD obrazac stranica A i B)

# **Prihvatljive aktivnosti**

1. Aktivnosti pripreme dokumentacije projektnog prijedloga i ostale projektno-tehničke dokumentacije:
* izrada Analize tržišta i dostupnosti biootpada;
* izrada Analize troškova i koristi;
* izrada svih prijavnih obrazaca;
* izrada potrebne dokumentacije u svrhu ishođenja rješenja nadležnog tijela o prihvatljivosti zahvata za okoliš, ukoliko je za zahvat obvezan PUO i/ili rješenja nadležnog tijela kojim se utvrđuje da za zahvat nije potrebno provesti PUO ukoliko je za zahvat obvezna ocjena o PUO;
* izrada projektno-tehničke dokumentacije koja je potrebna za izgradnju, nadogradnju, i/ili opremanje postrojenja za obradu biootpada - izrada idejnog projekta za ishođenje lokacijske dozvole, izrada glavnog projekta s troškovnikom, izrada izvedbenog projekta, izrada projekta izvedenog stanja i izrada ostale projektantske dokumentacije za ishođenje pravomoćnog akta na temelju kojeg može započeti gradnja, izrada foto i arhitektonske dokumentacije postojećeg stanja, geomehanička, građevinska i konstruktivna istraživanja i sva ostala predistraživanja, izrada geodetskih elaborata, geotehničkih elaborata, parcelacijskih elaborata i drugih geodetskih elaborata;
* priprema dokumentacije o nabavi i provedba postupaka nabave radova, usluga i roba za izgradnju, nadogradnju i/ili opremanje postrojenja za obradu biootpada sukladno pravomoćnom aktu na temelju kojeg može započeti izgradnja.
1. Aktivnosti uspostave postrojenja za obradu biootpada, odnosno:
2.
* izgradnje, nadogradnje i/ili opremanja postrojenja za recikliranje, u svrhu uspostave novih ili povećanja postojećih kapaciteta za oporabu biootpada u kojima se provodi tehnološki proces kompostiranja s ciljem proizvodnje komposta, **ili**
* izgradnje i opremanja novih postrojenja za proizvodnju OIE, u svrhu uspostave kapaciteta za oporabu biootpada, u kojima se provodi tehnološki proces anaerobne digestije, s ciljem proizvodnje anaerobnog digestasta i bioplina, odnosno biogoriva

Navedeno pod a) i b) uključuje sljedeće podaktivnosti:

* izvedbu građevinskih, strojarskih, elektrotehničkih, obrtničkih i svih dr. radova potrebnih za stavljanje postrojenja u funkciju u skladu s pravomoćnim aktom na temelju kojeg može započeti izgradnja, nadogradnja, i/ili opremanje postrojenja (pripremni, zemljani, instalaterski i završni radovi, te ugradnja građevnih proizvoda, uređaja, opreme i postrojenja),
* nabavu pokretne opreme, koja se ne ugrađuje, a koja je potrebna za obavljanje tehnoloških procesa kompostiranja ili anaerobne digestije,
* priključivanje na komunalnu infrastrukturu i izgradnja pristupne ceste od javne ceste pristupne ceste ako se koristi isključivo za potrebe pristupa postrojenju za obradu biootpada,
* digitalizaciju praćenja tehnoloških procesa kompostiranja ili anaerobne digestije,
* sve ostale neophodne aktivnosti propisane zakonom u svrhu ishođenja uporabne dozvole za postrojenje za obradu biootpada.
1. Aktivnosti projektantskog nadzora te aktivnosti stručnog nadzora građenja koji provodi nadzorni inženjer u skladu s Zakonom o gradnji (NN 153/13, 20/17, 39/19, 125/19) te koordinacija zaštite na radu u fazi izvođenja radova.
2. Usluga vođenja projekta sukladno Zakonu o poslovima i djelatnostima prostornog uređenja i gradnje (NN 78/15 i 118/18, 110/19).
3. Aktivnosti informiranja i vidljivosti projekta, te aktivnosti vezane uz provođenje mjera kojima se postiže povećanje svijesti javnosti o odvojenom sakupljanju i/ili obradi odvojeno sakupljenog biootpada i/ili recikliranju otpada i/ili ponovnoj uporabi:
* radionice, javne kampanje, informativne aktivnosti edukativno-promotivni materijali, internetski portali za sprječavanje nastanka biootpada, odvojeno sakupljanje biootpada i kompostiranje, uključujući i za strane turiste, i
* radionice, javne kampanje, informativne aktivnosti edukativno-promotivni materijali, internetski portali o postupcima biološke obrade odvojeno sakupljenog biootpada u kojima se pružaju informacije o postrojenjima za obradu biootpada i vezanim tehnološkim procesima kompostiranja i anaerobne digestije.
1. Aktivnosti kojima se osigurava usklađenost projekta s horizontalnim politikama EU o ravnopravnosti spolova, nediskriminaciji i pristupačnosti za osobe s invaliditetom.
2. Aktivnosti upravljanja projektom i administracije obuhvaćaju prihvatljive podaktivnosti za provedbu projekta - upravljanje aktivnostima projekta, administracija i tehnička koordinacija, provedba odgovarajućih postupaka nabave, financijsko upravljanje, izvještavanje, te ostale aktivnosti u vezi s upravljanjem projektom.

Navedeno ne predstavlja iscrpnu listu, već može uključivati i sve ostale aktivnosti i dokumentaciju potrebnu za izvođenje/realizaciju projekta.

# **Geografska ograničenja**

Prihvatljivo zemljopisno područje je Republika Hrvatska.

1. **Administrativni podaci**

**Krajnji rok za dostavu** projektnih prijedloga je 31. listopada 2023. godine do 14:00 sati ili do iskorištenja raspoloživih sredstava. **Dostava (podnošenje)** projektnog prijedloga dozvoljena je najranije od 27. lipnja 2022. od 09:00 sati.